Taman Wisata Goa Sunyaragi

Taman Wisata Goa Sunyaragi nyaéta salah sahiji cagar budaya di Cirebon mangrupa taman anu aya wangunan goa anu dijieun tina batu-batuan karang nu miboga luas 15 héktar, dina sabudeureun goa jeung taman aya Talaga Jati. Dina zaman baheula, goa ieu sok dipaké ku sultan jeung pejabat kerajaan anu rék ngaso jeung sok dipaké ogé pikeun tempat mencilkeun diri. Sajarah Goa Sunyaragi diwangun dina taun 1703 Maséhi dumasar kana paréntah Pangéran Kararangen salaku cicit ti Sunan Gunung Jati. Goa éta diwangun pikeun tempat diajar elmu kanuragan keur masarakat umum jeung pikeun prajurit kerajaan diajar élmu perang. Ku sabab éta, tempat éta dibéré ngaran Sunyaragi ti basa Sansekerta nyaéta sunya jeung ragi, sunya anu hartina sepi jeung ragi nu hartina raga. Wangunan goa miboga konsép akulturasi ti Islam, Hindu jeung budaya Tiongkok. Dina taun 1852, goa ieu dioméan ku arsitek ti Cina dina waktos pamaréntahan Sultan Adiwijaya. Nepi ka ayeuna, goa éta tuluy dioméan ku pamaréntah, nu terakhir dina taun 1984. Dina taun 1937, Goa Sunyaragi dihadéan dumasar kana paréntah kolonial Walanda pikeun nguatkeun konstruksi aslina. Arsitéktur Arsitéktur Goa Sunyaragi nayéta Pangeran Kararangen anu kasohor disebat Arya Carbon salaku putra kadua Pangéran Mertawijaya. Aya 12 wangunan dina jero Goa Sunyaragi anu miboga fungsi husus. Bangsal Jinem Bangsal Jinem pikeun tempat pikeun sultan méré paréntah jeung prajurit latihan perang. Goa Pengawal Goa pengawal pikeun tempat ngumpulna punggawa-punggawa sultan. Kompleks Mande Kamasan Goa Pandékamasan Goa pandé kemasan fungsina pikeun tempat ngajieun jeung neundeun pakarang. Goa Langsé Goa Langsé anu dimangpaatkeun pikeun mencilkeun diri. Goa Simanyang Goa simanyang anu miboga fungsi pikeun pos jaga. Goa Peteng Goa peteng mangrupa goa induk nu aya di goa sunyaragi, tempat ieu dimangpaatkeun pikeun diajar élmu kanuragan jeung tempatna tapa. Goa Arga Jumud Goa Arga Jumud sok dimangpaatkeun ku pejabat keraton. Goa Padang Ati Goa padang ati anu biasa dipaké ku sultan ngarah miboga kawijaksanaan jeung pikeun ngasah élmu batin. Goa Kelanggengan Goa Kelanggengan sok dimangpaatkeun ku pejabat supados panjang kalungguhan. Goa Lawa Goa lawa nyaéta tempat husus lalay. Goa Pawon Goa pawon dimangpaatkeun pikeun neundeun kadaharan. Rujukan